# **ProiectUE**

# **GUVERNUL REPUBLICII MOLDOVA**

**H O T Ă R Â R E**  nr.\_\_\_\_\_\_\_

din \_\_\_\_\_\_\_\_\_\_\_\_\_\_\_\_

Chişinău

**de modificare a Hotărârii de Guvern** **nr. 43/2013 pentru aprobarea** **Regulamentului privind testarea şi admiterea soiurilor în Catalogul soiurilor de plante**

**H O T Ă R Ă Ş T E:**

1. Hotărîrea Guvernului nr. 43/2013 pentru aprobarea Regulamentului privind testarea şi admiterea soiurilor în Catalogul soiurilor de plante (Publicat: 15-12-2006 în Monitorul Oficial Nr. 182-192 art. 1476) cu modificările ulterioare prin HG nr.327/2018, se modifică și se completează după cum urmează:

1. Pct. 4 se completează cu pct. 41, cu următorul cuprins:

„41. În cazul soiurilor (linii consangvinizate, hibrizi) care sunt destinate doar utilizării ca componente pentru soiuri finale, dispozițiile din alineatul (1) se aplică numai în măsura în care semințele lor trebuie comercializate sub denumirea acestora.

1. Pct. 4 se completează cu pct. 42, cu următorul cuprins:

„42. Se asigură că un soi nu este admis decât în cazul în care este distinct, stabil și suficient de omogen. Soiul trebuie să posede o valoare culturală și de utilizare satisfăcătoare.”

1. Pct. 6 se completează cu pct. 61, cu următorul cuprins:

„61. Un soi este distinct în cazul în care, indiferent de originea, artificială sau naturală, a variației inițiale care i-a dat naștere, acesta se diferențiază clar, prin unul sau mai multe caractere importante, de orice alt soi cunoscut;”

1. Pct. 6 se completează cu pct. 62, cu următorul cuprins:

„62. Un soi este stabil în cazul în care în urma unor reproduceri sau înmulțiri succesive sau la sfârșitul fiecărui ciclu, în cazul în care amelioratorul a definit un ciclu special de reproduceri sau înmulțiri, acesta corespunde în continuare definiției caracterelor sale esențiale;”

1. Pct. 6 se completează cu pct. 63, cu următorul cuprins:

„63. Un soi este suficient de omogen în cazul în care plantele care îl compun – cu excepția anomaliilor sporadice – sunt, ținând seama de particularitățile sistemului de reproducere a plantelor, asemănătoare sau identice din punct de vedere genetic în ansamblul caracterelor generale luate în considerare;”

1. Pct. 6 se completează cu pct. 64, cu următorul cuprins:

„64. Un soi are o valoare culturală sau de utilizare satisfăcătoare în cazul în care, comparativ cu celelalte soiuri admise în catalogul statului membru în cauză, acesta reprezintă, prin ansamblul calităților sale, cel puțin pentru producția într-o anumită regiune, o ameliorare clară fie pentru cultură, fie pentru exploatarea recoltelor sau utilizarea produselor obținute din aceste recolte. Calitatea inferioară a unor caracteristici poate fi compensată de alte caracteristici favorabile;”

1. Pct. 7 se completează cu pct. 71, cu următorul cuprins:

„71. În cazul în care pentru studiul hibrizilor și al soiurilor sintetice este necesară examinarea componentelor genealogice, Comisia asigură, la cererea amelioratorului, confidențialitatea rezultatelor acestei examinări și a descrierii componentelor genealogice;”

1. Pct. 7 se completează cu pct. 72, cu următorul cuprins:

„72. În cazul unui soi modificat genetic, se face o evaluare a impactului asupra mediului echivalentă cu cea prevăzută în Directiva 90/220/CEE;”

1. punctul 42 se completează cu pct. 421, cu următorul cuprins:

„421. Se dispune ca soiurile admise să fie menținute prin selecție conservativă;”

1. Pct. 13 se propune în următoarea redacție „Testarea soiurilor de plante la distinctivitate, uniformitate şi stabilitate (în continuare – testul DUS) la care se solicită admiterea în Catalogul soiurilor de plante este obligatorie pentru toate soiurile noi, cu excepția celor înregistrate în Catalogul comun al soiurilor de plante agricole al Uniunii Europene”;
2. Se propune de exclus pct. 14 și pct. 15 ca fiind nerelevante în contextul propuneri-lor la art. 13;
3. Pct. 24 se propune de completat cu următorul conținut „... cu excepția celor înregistrate în Catalogul comun al soiurilor de plante agricole al Uniunii Europe-ne”;
4. La pct. 29, alin. 1), 2) și 3) se propune de exclus textul „... şi un an, în aceleaşi condiţii, pentru soiurile înregistrate în Catalogul comun al soiurilor de plante agricole al Uniunii Europene”;
5. Pct. 42 se completează cu pct. 422, cu următorul cuprins:

„422. Selecția conservativă trebuie să fie întotdeauna controlabilă pe baza înregistrărilor efectuate de către persoana sau persoanele responsabile de soiul respectiv. De asemenea, aceste înregistrări trebuie să cuprindă producția din toate generațiile anterioare semințelor sau materialului săditor de bază;”

1. Pct. 42 se completează cu pct. 423, cu următorul cuprins:

„433. Se pot solicita probe de la autorul soiului. În cazul în care este necesar, acestea pot fi prelevate oficial;”

1. Pct. 44 se completează cu pct. 441, cu următorul cuprins:

„441. Admiterea unui soi poate fi reînnoită la intervale determinate de timp în cazul în care importanța menținerii sale în cultură justifică acest lucru sau în cazul în care acesta trebuie menținut pentru conservarea resurselor genetice ale plantelor și sub rezerva îndeplinirii în continuare a condițiilor prevăzute pentru distinctivitate, omogenitate și stabilitate sau a criteriilor stabilite;”

1. punctul 44 se completează cu pct. 442, cu următorul cuprins:

„442. Durata unei admiteri trebuie prelungită provizoriu până în momentul luării deciziei cu privire la cererea de prelungire;”

**Secretar de stat Vasile ȘARBAN**

*Ex.: Grigore Baltag*

*022 204 514*